CELEX: C2010/028A/01
Language: et
Date: 2010-02-04 00:00:00
Title: Teade vaba ametikoha kohta — Infotehnoloogia direktor

4.2.2010   
            
            
               ET
            
            
               Euroopa Liidu Teataja
            
            
               CA 28/1
            
         TEADE VABA AMETIKOHA KOHTA
   Infotehnoloogia direktor
   (2010/C 28 A/01)
   Lähiajal vabaneb Euroopa Liidu Kohtus infrastruktuuride peadirektoraadi infotehnoloogia direktori ametikoht (palgaaste AD 14 või AD 15). See ametikoht täidetakse vastavalt ametnike personalieeskirjade artikli 29 lõikele 2.
   Ametiülesanded
   Infotehnoloogia direktor, kes töötab infrastruktuuride peadirektori alluvuses, juhib infotehnoloogia direktoraati (DTI), mille tegevust ta korraldab ja koordineerib.
   Ta nõustab Euroopa Kohtu vastutavaid organeid infotehnoloogiaküsimustes ning valmistab ette sellekohased ettepanekud ja ettekanded. Ta tagab eelarvelise ja tehnilise prognoosimise ja planeerimise, võttes arvesse institutsiooni seatud prioriteete. Tema juhtida on neli haldusüksust ligi 70 ametnikuga ning ta kontrollib teenuste osutamist IT-töödeks välja valitud ettevõtjate poolt. Ta tagab infosüsteemide vastavuse kehtivatele reeglitele ja õigusnormidele.
   DTI on vastutav kogu Euroopa Kohtu infotehnoloogiteenistuse eest. See hõlmab ka telekommunikatsiooni ja multimeediat.
   Nõutud kvalifikatsioon ja diplomid
   
               —
            
            
               Akadeemiline kõrgharidus;
            
         
               —
            
            
               võime juhtida ja korraldada suure üksuse tegevust;
            
         
               —
            
            
               põhjalikud teadmised ja kogemused strateegilistes informaatikaküsimustes. Kogemus kohtuvaldkonnas on eeliseks;
            
         
               —
            
            
               kogemus IT-projektide juhtimise alal;
            
         
               —
            
            
               võimed ja kogemused strateegilise prognoosimise, strateegilise planeerimise ja sellega seonduva aruandluse alal;
            
         
               —
            
            
               põhjalikud teadmised ja kogemused eelarve haldamise ja suurte hangete alal;
            
         
               —
            
            
               finantsmääruse, selle rakendussätete ning ELi institutsioonide kohta kehtiva regulatsiooni hea tundmine direktsioonist sõltuvates valdkondades;
            
         
               —
            
            
               hea inglise ja prantsuse keele oskus.
            
         Avalduse esitamine
   Avaldus ametikohale kandideerimiseks tuleb saata Euroopa Kohtule  elektronkirjaga aadressil DIR-DTI-CURIA@curia.europa.eu hiljemalt 26. veebruaril 2010 kella 18.00. Avaldusele tuleb lisada üksikasjalik elulookirjeldus ning muud asjakohased dokumendid.